## Smernica č. 11/2025,

## o finančnom zabezpečení obcí a samosprávnych krajov pri prenesenom výkone štátnej správy v školstve

Gestorský útvar: sekcia financovania regionálneho školstva ev. č.: 2025/4443:2-A2320

tel.: 02/59 374 445

Minister školstva, výskumu, vývoja a mládeže podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky v súlade s § 6 ods. 6 a 7, § 7, § 9 ods. 6 a 7 a § 10 ods. 9 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon“) vydáva túto smernicu:

### Základné ustanovenia

Táto smernica upravuje

* + 1. postup regionálneho úradu školskej správy (ďalej len „regionálny úrad“) pri potvrdzovaní školského úradu,
		2. počet zamestnancov obce a zamestnancov samosprávneho kraja, ktorí odborne zabezpečujú prenesený výkon štátnej správy v oblasti školstva financovaných Ministerstvom školstva, výskumu, vývoja a mládeže Slovenskej republiky (ďalej len „ministerstvo“),
		3. postup pri poskytovaní finančných prostriedkov na úhradu nákladov spojených s preneseným výkonom štátnej správy v oblasti školstva.

### Školský úrad

* 1. Obec, ktorá spĺňa podmienky počtu detí a žiakov, na účel finančného zabezpečenia nákladov spojených s preneseným výkonom štátnej správy, písomne oznámi túto skutočnosť príslušnému regionálnemu úradu v predchádzajúcom kalendárnom roku, na ktorý sa majú poskytnúť finančné prostriedky.
	2. V návrhu na vydanie rozhodnutia o potvrdení školského úradu podľa § 7 ods. 4 zákona sa uvádza zoznam všetkých obcí, pre ktoré obec, ako školský úrad na základe dohody obcí zabezpečuje úlohy a činnosti v oblasti školstva.
	3. Prílohou oznámenia podľa odseku 1 alebo návrhu podľa odseku 2 sú doklady preukazujúce splnenie
1. podmienky počtu detí a žiakov a
2. podmienok podľa § 6 ods. 7 a § 7 ods. 3 zákona.
	1. Návrh podľa § 7 ods. 4 zákona posudzuje regionálny úrad, v ktorého územnej pôsobnosti sa nachádza príslušná obec. Ak regionálny úrad zistí, že obec spĺňa podmienky podľa § 6 ods. 7 a § 7 ods. 2 a 3 zákona, vydá rozhodnutie o potvrdení školského úradu do 31. decembra predchádzajúceho kalendárnemu roku, na ktorý sa majú poskytnúť finančné prostriedky, inak vydá rozhodnutie o nepotvrdení školského úradu.
	2. Ak sú v zozname obcí podľa odseku 2 aj obce v územnej pôsobnosti iného regionálneho úradu, regionálny úrad, ktorý potvrdí školský úrad, oznámi zoznam týchto obcí dotknutému regionálnemu úradu.
	3. Ak obec prestane spĺňať podmienky počtu detí a žiakov, bezodkladne oznámi túto skutočnosť príslušnému regionálnemu úradu.

### Počet pracovných miest

(1) Počet pracovných miest, na ktoré ministerstvo poskytne obci ako školskému úradu finančné prostriedky, je v závislosti od počtu detí v materských školách a žiakov v základných školách v dennej forme štúdia

1. od 1 000 do 2 399 detí a žiakov, jedno pracovné miesto,
2. od 2 400 do 4 799 detí a žiakov, dve pracovné miesta,
3. od 4 800 do 7 199 detí a žiakov, tri pracovné miesta,
4. od 7 200 do 12 299 detí a žiakov, štyri pracovné miesta,
5. od 12 300 do 17 399 detí a žiakov, päť pracovných miest,
6. od 17 400 do 29 999 detí a žiakov, šesť pracovných miest,
7. od 30 000 detí a žiakov sedem pracovných miest.

(2) Počet pracovných miest, na ktoré ministerstvo poskytne samosprávnemu kraju finančné prostriedky, je v závislosti od počtu žiakov v stredných školách, počtu detí materských škôl a žiakov základných škôl v dennej forme štúdia

1. od 1 000 do 19 999 detí a žiakov, dve pracovné miesta,
2. od 20 000 do 29 999 detí a žiakov, tri pracovné miesta,
3. od 30 000 do 39 999 detí a žiakov, štyri pracovné miesta,
4. od 40 000 detí a žiakov, päť pracovných miest.

(3) V počte podľa odseku 2 sa zohľadňujú

1. žiaci stredných škôl na území samosprávneho kraja,
2. žiaci základných škôl v zriaďovateľskej pôsobnosti samosprávneho kraja,
3. deti materských škôl v zriaďovateľskej pôsobnosti samosprávneho kraja.

### Poskytovanie finančných prostriedkov

(1) Finančné prostriedky poskytované obciam a samosprávnym krajom na náklady spojené s preneseným výkonom štátnej správy podľa § 6 ods. 6 a § 9 ods. 6 zákona tvoria

a) platy zamestnancov na príslušný počet pracovných miest,

b) odvody na zdravotné poistenie a sociálne poistenie a

c) finančné prostriedky na činnosť podľa § 6 ods. 5 a ods. 8 písm. a), c) a d) alebo § 9 ods. 5 a ods. 8 písm. a), c) a d) zákona.

(2) Pri určovaní výšky finančných prostriedkov podľa odseku 1 písm. a) na jedno pracovné miesto mesačne sa vychádza z platovej tarify 8. platovej triedy 13. platového stupňa základnej stupnice platových taríf zamestnancov pri výkone práce vo verejnom záujme podľa osobitného predpisu.[[1]](#footnote-1)) K takto určenej výške finančných prostriedkov sa pripočítajú odvody podľa odseku 1 písm. b).

(3) Finančné prostriedky na účel podľa odseku 1 písm. c) sa poskytujú ročne v sume, ktorá je súčinom

a) počtu detí v materských školách a žiakov v základných školách v dennej forme štúdia k 15. septembru predchádzajúceho kalendárneho roka v zriaďovateľskej pôsobnosti obce a sumy 50 centov, ak ide o obec,

b) počtu detí v materských školách a žiakov v základných školách a stredných školách v dennej forme štúdia k 15. septembru predchádzajúceho kalendárneho roka v zriaďovateľskej pôsobnosti samosprávneho kraja a sumy 50 centov, ak ide o samosprávny kraj.

 (4) Finančné prostriedky zodpovedajúce mesačnému objemu poskytuje regionálny úrad príslušnej obci, ktorá je školským úradom, do 20. dňa príslušného mesiaca.

### Zrušovacie ustanovenie

Zrušuje sa smernica č. 52/2021 o školskom úrade a prenesenom výkone štátnej správy v školstve.

### Účinnosť

Táto smernica nadobúda účinnosť 15. mája 2025.

**minister**

**Obsah**

[Smernica č. xx/2025, 1](#_Toc189140000)

[o školskom úrade a prenesenom výkone štátnej správy v školstve 1](#_Toc189140001)

[Čl. 1 Základné ustanovenia 1](#_Toc189140002)

[Čl. 2 Potvrdzovanie obce ako školského úradu 1](#_Toc189140003)

[Čl. 3 Počet pracovných miest 2](#_Toc189140004)

[Čl. 4 Poskytovanie finančných prostriedkov 2](#_Toc189140005)

[Čl. 5 Zrušovacie ustanovenie 3](#_Toc189140006)

[Čl. 6 Účinnosť 3](#_Toc189140007)

1. ) § 7 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. [↑](#footnote-ref-1)